Diari Oficial de la Generalitat Valenciana


Sumari del DOGV 9643, del 19-07-2023 (2023/8241)

DECRET 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries.
------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/8241


Data del document
:   19-07-2023

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * Presidència de la Generalitat
    * Vicepresidència Primera i Conselleria de Cultura i Esport
    * Vicepresidència Segona i Conselleria de Serveis Socials, Igualtat i Habitatge
    * Conselleria d'Hisenda, Economia i Administració Pública
    * Conselleria de Justícia i Interior
    * Conselleria de Sanitat
    * Conselleria d'Educació, Universitats i Ocupació
    * Conselleria d'Agricultura, Ramaderia i Pesca
    * Conselleria de Medi Ambient, Aigua, Infraestructures i Territori
    * Conselleria d'Innovació, Indústria, Comerç i Turisme
    * legislació

DECRET 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries. [2023/8241]  
El Decret 10/2023, de 19 de juliol, de la Presidència de la Generalitat, ha determinat els departaments que formen part de l'Administració del Consell.  
De conformitat amb el que estableixen els articles 29.2 de l'Estatut d'Autonomia de la Comunitat Valenciana i 12.1.c), 15.1 i 3 i 29.1 de la Llei 5/1983, de 30 de desembre, de la Generalitat, del Consell, correspon a la Presidència de la Generalitat, en l'exercici de les facultats de dirigir i coordinar les accions del Consell d'acord amb el que disposa l'article 12 de la Llei 5/1983, de 30 de desembre, de la Generalitat, del Consell, el nomenament de les vicepresidències del Consell i de les persones titulars de les conselleries, i també de la o de les persones que assumisquen la secretaria i la portavocia del Consell.  
Així mateix, d'acord amb el que es disposa en l'article 34.2 de l'esmentada Llei 5/1983, de 30 de desembre, del Consell, adoptaran la forma de Decret del President els actes singulars quan ho exigisca alguna disposició legal o reglamentària o ho dispose el president mateix, i especialment els referits a cessaments i nomenaments i assignació de funcions als diferents consellers o conselleres.  
Per tot això, d'acord amb les competències establides en els articles 29.2 de l'Estatut d'Autonomia de la Comunitat Valenciana, i en els articles 12.1.c, 15.1 i 3 i 29.1 de la Llei del Consell,  
  
  
DECRETE  
  
Article 1. Nomenament de les persones titulars de les vicepresidències del Consell i de les conselleries  
Es nomenen, com a membres del Consell, les persones següents:  
- Vicente José Barrera Simó, vicepresident primer i conseller de Cultura i Esport.  
- Susana Camarero Benítez, vicepresidenta segona i consellera de Serveis Socials, Igualtat i Habitatge  
- Ruth María Merino Peña, consellera d'Hisenda, Economia i Administració Pública  
- Elisa María Núñez Sánchez, consellera de Justícia i Interior  
- Marciano Gómez Gómez, conseller de Sanitat  
- José Antonio Rovira Jover, conseller d'Educació, Universitats i Ocupació  
- José Luis Aguirre Larrauri, conseller d'Agricultura, Ramaderia i Pesca  
- Salomé Pradas Ten, consellera de Medi Ambient, Aigua, Infraestructures i Territori  
- Nuria Montes de Diego, consellera d'Innovació, Indústria, Comerç i Turisme  
  
Article 2. Nomenament de les persones titulars de la secretaria i de la portavocia del Consell  
Es nomena, com a secretària del Consell, la vicepresidenta segona i consellera de Serveis Socials, Igualtat i Habitatge, i, com a portaveu del Consell, la consellera d'Hisenda, Economia i Administració Pública.  
  
  
Article 3. Agraïment pels serveis prestats  
S'agraeixen els serveis prestats a la vicepresidenta, al vicepresident segon i als consellers i a les conselleres en funcions, que cessen en els respectius càrrecs.  
  
  
DISPOSICIÓ FINAL  
  
Única. Efectes  
Aquest decret produirà efectes des del mateix dia de la publicació en el Diari Oficial de la Generalitat Valenciana, pel que fa a les persones que cessen en els càrrecs a què fa referència l'article 3 d'aquest decret, i, des de l'endemà de la publicació en el Diari Oficial de la Generalitat Valenciana, pel que fa als nomenaments que es preveuen en els articles 1 i 2.  
  
València, 19 de juliol de 2023  
  
El president de la Generalitat,  
CARLOS MAZÓN GUIXOT